b'\n_START_ARTICLE_\nCentar za sigurniji internet\n_START_SECTION_\nMisija\n_START_PARAGRAPH_\nMisija Centra za sigurniji internet je postojanje referentnog centra znanja i vje\xc5\xa1tina koji postavlja standarde u sigurnosti kori\xc5\xa1tenja interneta te pomicanje vrijednosti internetskih tehnologija na dobrobit \xc5\xa1ire dru\xc5\xa1tvene zajednice. Podi\xc4\x87i razinu osvije\xc5\xa1tenosti djece, mladih, u\xc4\x8ditelja, nastavnika i roditelja o mogu\xc4\x87nostima kori\xc5\xa1tenja interneta za istra\xc5\xbeivanje i u\xc4\x8denje, negativnim i pozitivnim stranama kori\xc5\xa1tenja interneta te osposobiti djecu za kori\xc5\xa1tenje interneta na primjeren,odgovoran i siguran na\xc4\x8din.\n_START_SECTION_\nVizija\n_START_PARAGRAPH_\nStvoriti sigurno online okru\xc5\xbeenje kao preduvjet zdravom razvoju i odrastanju djece i mladih\n_START_SECTION_\nPortal CSI\n_START_PARAGRAPH_\nWeb portal je dio projekta Centra za sigurniji Internet, \xc4\x8diji je nositelj Tehni\xc4\x8dko veleu\xc4\x8dili\xc5\xa1te u Zagrebu i Hrvatska akademska i istra\xc5\xbeiva\xc4\x8dka mre\xc5\xbea \xe2\x80\x93 CARNet. Portalom se \xc5\xbeeli stvoriti sredi\xc5\xa1nje mjesto na kojem \xc4\x87e se prikupljati i objavljivati materijali vezani uz tematiku ra\xc4\x8dunalne i informacijske sigurnosti djece na internetu. Time portal za sigurniji Internet ima informativnu i obrazovnu ulogu. Tim stru\xc4\x8dnih osoba pribli\xc5\xbeit \xc4\x87e probleme sigurnosti djece i mladih na Internetu iz razli\xc4\x8ditih aspekata \xe2\x80\x93 ra\xc4\x8dunalnog, informacijskog, pedago\xc5\xa1kog, psiholo\xc5\xa1kog, zakonodavnog i sl.\n_START_SECTION_\nDan sigurnijeg interneta\n_START_PARAGRAPH_\nDan sigurnijeg interneta obilje\xc5\xbeava se svake godine 5.velja\xc4\x8de. Tada diljem Europe ali i svijeta, pa tako uklju\xc4\x8duju\xc4\x87i i Hrvatsku, se provode razne manifestacije kroz \xc5\xa1kole i javne prostore s ciljem da se skrene pozornost javnosti na va\xc5\xbenost sigurnog kori\xc5\xa1tenja interneta u djece. U tom smislu organiziraju se informativne radionice za djecu i roditelje, osiguravaju se mjesta na javnim prostorima s informacijama o problematici sigurnosti na internetu, u \xc5\xa1kolama se kroz cijeli mjesec poti\xc4\x8de na likovne i multimedijske radionice s djecom, \xc4\x8diji se radovi prezentiraju kroz izlo\xc5\xbebe. Europski centar za sigurniji internet ima naziv Insafe. Na stranici europskog centra nalazi se mre\xc5\xbea nacionalnih centra svake dr\xc5\xbeave \xc4\x8dlanice Europske unije.'